KINNITATUD

RMK riigihangete osakonna

juhataja käskkirjaga 1-47.2740/1.

## 1. Hanke nimetus ja viitenumber

* 1. Hanke nimetus: Kenama tee ja Käesalu ringtee rekonstrueerimine ning Käesalu metsatee ehitamine
  2. Viitenumber: 260197
  3. Klassifikatsioon: teetööd 45233140-2
  4. Hankemenetluse liik: avatud hankemenetlus

## 2. Hanke läbiviija

RMK riigihangete osakond

* 1. ***3. Hankedokumendid, info pakkumuste esitamise ja avamise kohta***

**3.1. hankedokumendid, tehniline info**

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija otsused pakkujatele eRHR süsteemi kaudu, mille lisamise kohta saadab eRHRi süsteem automaatteavituse.

Käesoleva hanke dokumendid võivad sisaldada andmeid selliste kaitstavate loodusobjektide asukohtade kohta, mille avalikustamine (näiteks massiteabevahendites) on keelatud. Hankedokumendi allalaadimisega võtab isik endale kohustuse tagada avalikustamiskeelu järgimine.

### 3.2. pakkumuste esitamine

Pakkumus tuleb esitada elektrooniliselt eRHRi keskkonna kaudu aadressil <https://riigihanked.riik.ee> hanketeates toodud ajaks.

### 3.3. pakkumuste avamine

Pakkumused avatakse hankija poolt eRHRi keskkonnas hanketeates toodud aja saabumise järel.

## 4. Hanke lühikirjeldus

4.1. Hanke eesmärgiks on hankelepingu sõlmimine Kenama tee (0,55 km) ja Käesalu ringtee (1,11 km) rekonstrueerimiseks ning Käesalu metsatee ehitamiseks (1,16 km), mis asuvad Harju maakonnas, Lääne-Harju vallas, Meremõisa külas. Täpsem tööde tehniline kirjeldus on esitatud hankedokumendi punktis 6.

4.2. Töö tehniliseks aluseks on **Hetver OÜ** poolt koostatud „Meremõisa teede ehitamise ja rekonstrueerimise ehitusprojekt“ (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Objektiga on võimalik tutvuda: metsaparandaja Romet Riiman tel: 526 1698, e-post: [romet.riiman@rmk.ee](mailto:romet.riiman@rmk.ee).

4.3. Töövõtja annab Tellijale valmis Töö lõplikult üle hiljemalt 1.09.2023. Ehitusobjekti dokumentide üleandmiseks ja vastuvõtmiseks ning ehitusobjekti kasutuselevõtu dokumentide vormistamiseks on aega kuni 1.11.2023. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.

4.4. Töödele on nõutav teostusgarantii kestvusega 2 aastat arvates kasutuselevõtu akti allkirjastamisest Tellija poolt. Tööde teostamise ajaks on nõutav pangagarantii 10 % hankelepingu sõlmimise aluseks olnud eduka pakkumuse maksumusest või sama summa deponeerimine Tellija pangakontole.

4.5. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.

## 5. Hankemenetluse aegne pakkumuse tagatis

5.1. Pakkuja peab esitama RHS § 90 kohase pakkumuse **tagatise summas 1000 EUR**, kas:

5.1.1. vastava summa deponeerimisena hankija arvelduskontole EE881010002021370008 SEB pangas (makse selgitus: „Pakkumuse tagatis riigihankes *Kenama tee ja Käesalu ringtee rekonstrueerimine ning Käesalu metsatee ehitamine* pakkuja [pakkuja nimi] eest“), panga viitenumber 4000004303, või

5.1.2. võlaõigusseaduse §-le 155 vastava krediidi- või finantseerimisasutuse või kindlustusandja tagasivõtmatu ja tingimusteta garantiina pakkuja poolt hankemenetluse käigus kohustuste täitmata jätmisega tekitatud kahjude täieliku või osalise hüvitamise tagamiseks. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokumendist (garantiikirjast) peab nähtuma, et tagatis antakse Riigimetsa Majandamise Keskusele esitamiseks (võlausaldajaks on Riigimetsa Majandamise Keskus), tagatis on tagasivõtmatu ja tingimusteta ning et garantii andja on kohustatud tegema väljamakse kuni tagatise summa ulatuses Riigimetsa Majandamise Keskuse esimesel nõudel peale seda, kui tagatise esitanud pakkuja võtab oma hankemenetluses esitatud pakkumuse selle jõusoleku tähtaja jooksul tagasi.

5.2. Rahasumma deponeerimisena esitatud tagatise korral esitab pakkuja makse toimumist tõendava dokumendi elektroonilise koopia koos pakkumusega.

5.3. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokument (garantiikiri) peab kas:

5.3.1. olema allkirjastatud digitaalselt ja esitatud koos pakkumusega elektrooniliselt eRHR keskkonna kaudu, või

5.3.2. olema allkirjastatud kirjalikult ning esitatud originaaldokumendina hankijale aadressil RMK riigihangete osakond, Rõõmu tee 7, 50705 TARTU, enne pakkumuste esitamise tähtpäeva saabumist ja elektroonilise koopiana koos pakkumusega eRHR süsteemi kaudu koos kinnitusega, et originaaldokument on hankijale esitatud. Originaaldokument tuleb esitada suletud ümbrikus, mis on tähistatud arusaadavalt. Originaaldokumendi õigeaegse kohalejõudmise riisiko lasub pakkujal.

5.3.3. digitaalselt allkirjastatud garantiikiri peab sisaldama tingimust, mille kohaselt garantii andja aktsepteerib VÕS § 155 lg 4 p 3 kohase garantiist tuleneva kohustuse lõppemise alusena (garantiist tulenevatest õigustest loobumise tahteavaldusena) elektroonilise garantiikirja faili tagastamist selleks garantii andja poolt määratud e-posti aadressile /garantii andja e-postiaadress/, kui sellekohane e-kiri on saadetud hankija töötaja ametialaselt e-posti aadressilt domeeninimega rmk.ee. Digitaalselt allkirjastatud garantiikiri ei tohi sisaldada selle tingimuse kohta garantii andja poolseid täiendusi ega nõuet, et elektroonilise garantiikirja faili tagastamise e-kiri oleks allkirjastatud hankija esindaja poolt.

5.4. Tagatis peab olema antud kehtivusega vähemalt riigihankes pakkumuste jõusoleku tähtaja lõpuni.

5.5. Hankija kohaldab pakkumuse tagatise realiseerimisel ja tagastamisel RHS § 91.

## 6. Hanke tehniline kirjeldus

Kenama tee (0,55 km) ja Käesalu ringtee (1,11 km) ning Käesalu metsatee (1,16 km) Harju maakonnas, Lääne-Harju vallas, Meremõisa külas RMK maadel katastriüksustel: 29501:007:0203 ja 29501:007:1828 ning metsakvartalitel CE011; CE012; CE013; CE014; CE019 ja CE307.

Tallinn-Rannamõisa-Kloogaranna kõrvalmaantee (11390, püsikate) ja Keila-Keila-Joa kõrvalmaantee (11195, püsikate).

Vajalikud raietööd on RMK poolt lepingu sõlmimise ajaks enamuses tehtud. RMK raie järgselt võib olla jäänud objektidele üksikuid raiumata ja kokkuvedamata puid, mis vajavad täiendavat raiet. Raie käigus tuleb teha raiutavatest puudest etteantud sortimenti, see kokku vedada ja ladustada etteantud kohta. Tasustatakse raie tööd hankes küsitud ühikuhindades kokkuveetud ja ladustatud materjali mahu järgi. Raiutud metsamaterjali ei või jätta kokkuvedamata metsa, see tuleb kokkuvedada ja ladustada etteantud kohta. Lisaks on jäänud raiutud trassidel peenikest võsa, mis vajab samuti enne kaevet likvideerimist. Trassidele jääv peenike võsa likvideeritakse kaeve käigus või rajutakse eraldi, see tegevus kuulub kraavide kaevamise juurde ja eraldi ei tasustata. Vajadusel veetakse raiutud võsa kokku teeäärsetesse vaheladudesse ja see tasustatakse vastavalt pakkumises toodud raie ja kokkuveo hinnale.

Edasi tuleb teostada kändude juurimine (2,51 ha). Kännud juuritakse kogu trasside ulatuses sealt, kus kasvab tihe võsa ja peenmets ning mets. Juuritud kännud ja väljatulnud kivid tuleb paigutada trassi äärde nii, et ei tekiks katkematut valli, vahe tuleb jätta iga 25m tagant.

**Kenama tee** (0,55 km) saab alguse 11390 Tallinn-Rannamõisa-Kloogaranna tee 28,835 km lt ja lõpeb ristumisel Käesalu ringteega. Tee rekonstrueeritakse kuni Käesalu ringteeni, kuhu ehitatakse T- kujuline ristumiskoht tüüp R-T. Tee algusesse rajatakse mahasõidukoht, vastavalt Maanteeameti kirjale nr 15-2/19/3119-2 01.02.2019, asfaltbetoonkattega, tüüp II. Tee ääres asuvad üksikud puud, mida teostatavate tööde käigus ei tohi vigastada. Olemasolev tee koos olemasoleva muldega tuleb planeerida selliselt, et oleks võimalik ehitada uus 4,0 m pealtlaiuse ja 30 cm paksune kruuskate geotekstiilile (Deklareeritud tõmbetugevus MD/CMD ≥20 kN/m, 5,0 m lai). Rajatav teekatend on 4,0-10Pr.Kr.pos.6-20Sor.Kr.pos.4+GT(20-22kN MD/CMD).

Teelt ehitatakse üks mahasõidukoht tüüp M3 (pikkusega 10 m ja raadiusega 10 m).

**Käesalu ringtee (1,11 km)** saab alguse Kenama teelt ja lõpeb ristumisel ehitatava Käesalu metsateega, kuhu ehitatakse T kujuline ristumiskoht tüüp R-T. Tee rekonstrueerimise käigus tasandatakse olemasolev kruuskate ja mulle laiuselt, mis võimaldab ehitada uue 40 cm paksuse kruusa kihi geotekstiilile (Deklareeritud tõmbetugevus MD/CMD ≥20 kN/m, 5,0 m lai). Rajatav teekatend on 4,5-10Pr.Kr.pos.6-30Sor.Kr.pos.4+GT(20-22kN MD/CMD). Kruuskatte äärtest raiutakse 2m laiuselt ribalt puittaimestik, kännud juuritakse ja tasandatakse hooldamist võimaldavaks tee ääreks.

Teelt ehitatakse seitse mahasõidukohta tüüp M3 (pikkusega 10 m ja raadiusega 10 m).

**Käesalu metsatee** (1,16 km). Teekatte ehitusjärgne paelt laius on 4,5 m. Tee kruuskatte paksuseks on 40 cm, mis ehitatakse geotekstiilile (Deklareeritud tõmbetugevus MD/CMD ≥20 kN/m, 5,0 m lai). Tee saab alguse Käesalu ringteelt ja lõpeb tagasipööramise kohaga metsakvartali CE019 eraldisel 5. Tee asukohaks on olemasolev metsa siht. Tee asukohas on pinnaseks on paas, mis on kaetud ca 20 cm paksuse huumuse kihiga. Trassi alal puudub praktiliselt kuivendusvõrk ja liigniiskel ajal on vesi maapinnal. Käesalu metsatee ja kraavi 109 ristumiskohta ehitatakse plasttruup Ø-400mm mattotsakutega MAO. Plasttruubitoru peab vastama ringjäikusele SN8, ISO 9969 ja olema seest siledaseinaline. Uute truupide vähim piki kalle peab olema 1%. Truupide nõutav eluiga peab olema 50a. Truubitorude maksimaalne paigaldusjärgne lubatud deformatsioon on 6%. Truupide paigaldamisel lähtuda maaparandusrajatiste tüüpjoonistest (2013). Truubitorud tuleb paigaldada vähemalt 15 cm liivalusele. Kinni aetav kaevik tuleb toru ümber korralikult 15-30 cm kihtidena tihendada. Truupide ehitamisel minimaalne mineraalse pinnase täitekihi paksus truubitoru peal olema Ø 40 plasttruubil vähemalt 0,5 m. Truubile on ette nähtud ehitada otsakutele kindlustised mattotsakutena tüüpotsakutega: MAO. Truupide mattotsakud, tüüp MAO, tuleb ehitada vastavalt kogumikule „Maaparandusrajatiste tüüpjoonised“ (Tallinn 2013) joonis 3.1-1. Otsakute rajamiseks truupidele tuleb kasutada nõlvust 1:1,5.

Teele rajatakse 20 cm kõrgune (üle maapinna) teemulle. Rajatav teekatend on 4,5-10-Pr.Kr.pos.6-30Sor.Kr.pos.4+GT(20-22kN MD/CMD).

Teele juurdepääsuks metsamaale rajatakse kolm mahasõidukohta tüüp M3 (pikkusega 10 m ja raadiusega 10 m). Tee lõppu on rajatakse tagasipööramise koht L kujuline (tüüp TP-T vastavalt „Maaparandusrajatiste tüüpjoonise Tallinn 2019“ mahtudega), mis ehitatakse analoogselt teega, 70cm kõrgusele, ehitatavale teemuldele.

Harju maakonnas, Lääne - Harju vald, Meremõisa küla, riigitee 11390 Tallinn – Rannamõisa - Kloogaranna 28,835km ja Kenama tee ristumiskoha ehitus teostatakse OÜ Hetver poolt koostatud „Kenama tee mahasõidu ehitamise projekt“ alusel.

Mahasõidu Kenama teele (nr 2957650) asukoht on Keila metskond 36 kinnistul (29501:007:0203) riigiteel 11390 Tallinn – Rannamõisa - Kloogaranna 28,835km-l.

Mahasõit ehitatakse rajatakse riigiteega täisnurga all. Ristumiskoha pikki kalle on 30m pikkusel lõigul 3,0%. A/B kattega juurdepääsuteele on ettenähtud kahepoolse põikkaldega 2,5%-ne a/b kate ning 3,0%-ne kahepoolse põikkaldega kruuskate.

Kenama tee juurdepääsutee A/B kate rajatakse järgmine:

* Tihe asfaltbetoon AC 16 surf h=11cm
* Killustikalus kiilumismeetodil fr 32/63 h=40cm
* Geotekstiil (Deklareeritud tõmbetugevus MD/CMD ≥20 kN/m, 5,0 m lai)
* Aluspinnas – saviliiv

Ristumiskohtadele paigaldatakse liiklusmärgid nr 221 "Anna teed" komplekt koos eelteavitusmärgiga 221+811, liiklusmärk nr 644 "Tee nimetus" (2tk) ja liiklusmärk nr 341 "Massipiirang" komplekt koos lisateatetahvliga 891b "Välja arvatud RMK loal".

Ehitusobjektil peab kogu ehituse aja olema tagatud ajakohane ajutine liikluskorraldus vastavalt teostatavatele töödele tuleb paigaldada teedele ajutised liiklusmärgid nr 158 „Teetööd“, nr 331 „Sissesõidu keeld”, nr 552 „Umbtee” ja avalikult kasutatavatel teedel tööde tegemiseks nõutavad liiklusskeemi kohased märgid ning lisaks kõik muud juhtumi põhised vajalikud ajutised liiklusmärgid;

Hankes tehtud muudatused võrreldes projektiga:

Ehituses kasutatakse erinevalt projektis toodud järgmisi erisusi:

1. Projektis toodud truubi otsakute ehitamisel, nõlvade kindlustamisel jm. võib kasutada ainult erosioonitõkke matti, mis koosneb 100% kookoskiududest (350 g/m2) ja mille siduselemendiks on jute nöör/võrk. Kasutatav erosioonitõkke matti peab koosnema 100% biolagunevast materjalist, mille eluiga on vähemalt 2 aastat. **Erosioonitõkke matid, mis sisaldavad plastist sidusnööre/võrkusid on keelatud.**
2. Otsakute ja nõlvade kindlustamisel võib kasutada hüdrokülvi, kuid see peab olema teostatud **50 päeva** enne ehituse lõpptähtaega ja ehituse üle andes peab otsakul/kindlustusel **kasvama ühtlane elujõuline haljastus.**
3. Projektis toodud teealuse (Kruus sorteeritud fr..63mm) on täpsustatud sorteeritud kruusa positsioon nr 4 (Tee ehitamise kvaliteedi nõuded (Majandus- ja taristuministri 03.08.2015 määrus nr 101) Lisas 10.). Teealuse ehitusel kasutatav labori poolt deklareeritud sorteeritud kruus positsioon nr 4 terastikuline koostis võib hälbida terastikulisest koostisest Maanteeameti „Killustikust katendikihtide ehitamise juhis“ MA 2016-012 järgi esitatud hälvete võrra järgmiselt:

|  |  |  |  |  |  |  |
| --- | --- | --- | --- | --- | --- | --- |
|  | Sõela ava, mm | | | | | |
| 1 | 2 | 4 | 8 | 16 | 31,5 |
| Hälve sõelal, massi-% | | | | | |
| Positsioon 4 | +/-5 | +/-5 | +/-7 | +/-7 | +/-8 | +/-8 |

1. Projektis toodud teekatte kulumiskihi (Kruus segu3 0...32mm) asemel purustatud kruusa positsioon nr 6 (Tee ehitamise kvaliteedi nõuded (Majandus- ja taristuministri 03.08.2015 määrus nr 101) Lisas 10.).

Töö tehniliseks aluseks on **Hetver OÜ** poolt koostatud „Meremõisa teede ehitamise ja rekonstrueerimise ehitusprojekt“ (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Tööde teostamine peab olema vastavuses Maaparandusseadusega ja Ehitusseadustikuga ning kooskõlas maaparandushoiutöödele ja teehoiutöödele esitatavate nõuetega. Ehitustöid tuleb teostada lähtudes Maaparandussüsteemi ehitamise täpsematest nõuetest (Põllumajandusministri 28.03.2019 määrus nr 38), Tee ehitamise kvaliteedinõuetest (Majandus- ja taristuministri 03.08.2015 määrus nr 101) ja Metsatee seisundi kohta esitatavatest nõuetest (Keskkonnaministri 11.06.2015 määrus nr 34) Tööde vastuvõtmisel lähtutakse RMK metsaparanduse ehitus- ja remonttööde vastuvõttu eeskirjast.

NB! Ehitaja peab objekti ehituse käigus tagama ehituses kasutatavate juurdepääsu teede nõuetekohase sõidetavuse, vajadusel teid remontima ja teostama tolmutõrjet ning ehituse lõppedes taastama kasutatud teedel ehituse eelse olukorra.

Ehitusobjektile tarnitavad looduslikud ehitusmaterjalid (liiv, kruus, paekivi) võivad pärineda vaid kehtiva kaevandamisloaga kaevandustest. Töövõtja peab esitama hankijale pärast tööde valmimist ja enne objekti üleandmist koos ehitusobjekti dokumentatsiooniga elektrooniliselt töödeldaval vormil aruande, milles näitab ära, millistest kaevandustest ta looduslikke ehitusmaterjale hankis ja millises koguses. Ehitusobjektile tarnitavate looduslike ehitusmaterjalide all ei peeta silmas objektil kohapeal tööde teostamise käigus kaevetööde tulemusel saadavat looduslikku ehitusmaterjali, mida kasutatakse samal objektil kohapeal.

Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

Objektiga on võimalik tutvuda: metsaparandaja Romet Riiman tel: 526 1698, e-post: [romet.riiman@rmk.ee](mailto:romet.riiman@rmk.ee).

**NB! Objektiga tutvumisel kohapeal ei võeta vastu riigihanget puudutavaid küsimusi ega anta vastuseid.**

Töövõtja peab esitama Tellijale peale hankelepingu sõlmimist, kuid enne tööde alustamist tingimusteta, tagasivõtmatu ja Tellija esimesel nõudmisel sissenõutava võlaõigusseaduse §-le 155 vastava krediidi- või finantseerimisasutuse või kindlustusandja garantiikirja (10% hankelepingu sõlmimise aluseks olnud eduka pakkumuse maksumusest) EUR suurusele summale oma kõikide lepingust järgsete tulenevate kohustuste nõuetekohase ja tähtaegse täitmise tagamiseks. Garantiikirjas peab garantii saajaks olema märgitud RMK ning garantii peab kehtima kogu hankelepingu kehtivuse ajal ja hankelepingust järgsete tööde tulenevate tööde tegeliku teostamise perioodil ja sellele lisaks veel kaks (2) kuud, sõltumata hankelepingus näidatud hankelepingu kehtivuse ajast. Hankelepingu täitmise tähtaja pikendamise, Tellija poolt Töövõtjale tööde teostamiseks täiendava tähtaja andmise või muul viisil hankelepingust tulenevate tööde teostamise tähtaja pikenemise korral peab töövõtja garantii kehtivust vastavalt pikendama. Garantii kehtivuse õigeaegne ja kohane pikendamine on Töövõtja riisiko. Pangagarantiid võib asendada garantiisumma deponeerimine Tellija pangakontole kogu hankelepingu kohaste tööde tegeliku teostamise perioodiks (deponeeritud summa pealt Tellija intressi ei maksa).

## 7. Pakkumuse hinna ja eseme väljendamise viis ja hindamiskriteeriumid

7.1. Pakkuja esitab hankedokumentide Lisa 1 – Hinnapakkumuse vormi. ERHR süsteemis märgib pakkuja ainult Lisa 1 – Hinnapakkumuse vormilt pakkumuse maksumuse kokku ilma käibemaksuta. Juhul kui need maksumused erinevad teineteisest, loeb hankija õigeks Lisa 1 – Hinnapakkumuse vormil pakutud pakkumuse maksumust, eeldusel, et ei esine arvutusvigu.

7.2. Hankija hindab vastavaks tunnistatud pakkumusi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega pakkumuse.

7.3. Võrdselt madalaima maksumustega pakkumuste korral selgitatakse edukas pakkumus nende pakkujate vahel liisuheitmise teel. Liisuheitmise koht ja kord teatatakse eelnevalt pakkujatele ning nende volitatud esindajatel on õigus viibida liisuheitmise juures.

7.4. Lisa 1 - Hinnapakkumuse vormil esitab pakkuja hankija poolt ettevalmistatud jaotiste kaupa hankega tellitavate ehitustööde ja materjalide ühikuhinnad ning maksumused. Ühegi kuluartikli (ehitustöö, materjali) maksumust, mis on hinnapakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.

## 8. Hankija sätestatud tingimused hankelepingu sõlmimisel

8.1. Hankelepinguga ei võrdsustata edukaks tunnistatud pakkumust, vaid sõlmitakse eraldi dokumendina hankeleping.

8.2. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist.

## 9. Märkus selle kohta, millisel juhul hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

9.1. kõigi pakkumuste või vastavaks tunnistatud pakkumuste maksumused ületavad hanke teostamiseks ettenähtud summa või kui kõik pakkumused on hankija jaoks muul moel ebamõistlikult kallid;

9.2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;

9.3. kui langeb ära vajadus hanke järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## 10. Hankedokumentide lisad

Hankedokumendid koosnevad käesolevast hankedokumentide põhitekstist ning järgmistest lisadest:

10.1. Lisa 1 – Hinnapakkumuse vorm

10.2. Lisa 2 – Hankelepingu vorm

10.3. Lisa 3 – Pakkumuses kasutatavad vormid

10.4. Lisa 4 – Projekt